ai4bharat/Pralekha huggingface dataset:
రక్షణ మంత్రిత్వ శాఖ
'డైరెక్టర్ జనరల్ బోర్డర్ రోడ్స్'గా బాధ్యతలు స్వీకరించిన లెఫ్టినెంట్ జనరల్ రాజీవ్ చౌదరి
27వ 'డైరెక్టర్ జనరల్ బోర్డర్ రోడ్స్'గా  లెఫ్టినెంట్ జనరల్ రాజీవ్ చౌదరి మంగళవారం నాడు బాధ్యతలు స్వీకరించారు.
లెఫ్టినెంట్ జనరల్ చౌదరిని 1983లో డెహ్రాడూన్లోని 'ఇండియన్ మిలిటరీ అకాడమీ' నుంచి 'కార్ప్స్ ఆఫ్ ఇంజినీర్స్'లోకి తీసుకున్నారు. వెల్లింగ్టన్లోని డిఫెన్స్ సర్వీస్ స్టాఫ్ కాలేజ్లో స్టాఫ్ కోర్సు, మోవ్లోని ఆర్మీ వార్ కాలేజీలో, దిల్లీలోని నేషనల్ డిఫెన్స్ కాలేజీలో హయ్యర్ కమాండ్ కోర్సు సహా సైన్యానికి చెందిన ప్రతిష్టాత్మక కోర్సులన్నింటినీ ఆయన పూర్తి చేశారు. బెంగళూరు ఐఐఎస్సీలో ఎంటెక్ కూడా చదివారు.
డీజీబీఆర్గా బాధ్యతల స్వీకారానికి ముందు, రక్షణ శాఖ సమీకృత ప్రధాన కార్యాలయంలోని క్యూఎంజీస్ బ్రాంచిలో 'ఏడీజీ ఎల్డబ్ల్యూ&ఈ'గా విధులు నిర్వర్తించారు.
'ఎక్స్ యుద్ధ్ అభ్యాస్'లో భాగంగా అమెరికా ఇంజినీర్ బ్రిగేడ్తో కలిసి, మొట్టమొదటి, ఏకైక 'ఇంజినీర్ బ్రిగేడ్ ఎక్సర్సైజ్'ను లెఫ్టినెంట్ జనరల్ నిర్వహించారు. 2016లో, 'హ్యూమానిటేరియన్ మైన్ యాక్షన్'పై 18 దేశాలు పాల్గొన్న బహుళజాతి విన్యాసాలైన 'ఎక్స్ ఫోర్స్ 18'కు 'ఎక్సర్సైజ్ డైరెక్టర్'గా కూడా బాధ్యతలు చేపట్టారు.
సైన్యంలో వివిధ హోదాల్లో లెఫ్టినెంట్ జనరల్ చౌదరి సేవలందించారు. కమాండ్ ఆఫ్ ఇండిపెండెంట్ ఫీల్డ్ కాయ్, కమాండ్ ఆఫ్ యాన్ ఇంజినీర్ బ్రిగేడ్, చీఫ్ ఇంజినీర్ సదరన్ కమాండ్ వంటి హోదాలను చేపట్టారు.
రక్షణ మంత్రిత్వ శాఖ
కీలక ప్రాంతాల పట్ల అప్రమత్తంగా ఉండాలని నౌకాదళ కమాండర్లకు రక్షణ శాఖ మంత్రి శ్రీ రాజ్నాథ్ సింగ్ సూచన
ప్రాదేశిక జల ప్రాంత ప్రయోజనాలు కాపాడడంలో నౌకాదళ పాత్రను ప్రశంసించిన కేంద్ర మంత్రి
నౌకాదళ కమాండర్ల కాన్ఫరెన్స్-2020లో ప్రసంగించిన రాజ్నాథ్ సింగ్
'నౌకాదళ కమాండర్ల కాన్ఫరెన్స్' ప్రారంభ కార్యక్రమంలో రక్షణ శాఖ మంత్రి శ్రీ రాజ్నాథ్ సింగ్ ప్రసంగించారు. దేశ తీరప్రాంత రక్షణకు ఎనలేని కృషి చేస్తున్నారంటూ ప్రశంసించారు. ఏదైనా సవాలు ఎదురైతే నౌకలు, యుద్ధ విమానాలు మోహరించడంలో చురుగ్గా స్పందిస్తారని విశ్వాసం వ్యక్తం చేశారు.
కొవిడ్ విసిరిన సవాళ్ల గురించి మాట్లాడుతూ.., దేశ ప్రయోజనాలతో ముడిపడిన, చరిత్రలోనే అతి పెద్ద ఆపరేషన్ 'సముద్ర సేతు' చేపట్టారని ప్రశంసించారు. కఠినమైన సముద్ర పరిస్థితులు, కరోనా భయంలోనూ నావికాదళం బెదరకుండా దాదాపు 4 వేలమంది భారతీయులను స్వదేశానికి చేర్చిందన్నారు. 'మిషన్ సాగర్' పేరిట మాల్దీవులు, మారిషస్, కొమొరోస్, సీషెల్స్, మడగాస్కర్ దేశాలకు వైద్య సాయం అందించిందని చెప్పారు. ప్రజల సాయం కోసం క్వారంటైన్ సదుపాయాలు ఏర్పాటు చేసినందుకు కూడా నౌకాదళ కమాండర్లను రక్షణ మంత్రి అభినందించారు.
ప్రధాని శ్రీ నరేంద్రమోదీ విజన్ అయిన 'సాగర్'  స్ఫూర్తితో; కీలక, సున్నత ప్రాంతాల్లో నౌకలు, యుద్ధ విమానాలను మోహరించి సముద్ర ప్రాంత ప్రయోజనాలను రక్షించడానికి భారత నౌకాదళం 'మిషన్ బేస్డ్ డిప్లాయ్మెంట్'ను సమర్థవంతంగా నిర్వహించిందని రక్షణ మంత్రి చెప్పారు. 'మిషన్ బేస్డ్ డిప్లాయ్మెంట్' ప్రారంభమైన 2017 జూన్ నుంచి, 'సముద్ర యాజమాన్య అవగాహన'ను, హిందూ మహాసముద్ర ప్రాంతానికి 'మానవత సాయం, విపత్తు ఉపశమనం'లో వేగాన్ని, అంతర్జాతీయ సముద్ర జలాల్లో భద్రతను ఈ మోహరింపులు పెంచాయని అన్నారు.
సాయుధ దళాల్లో చోటుచేసుకుంటున్న వేగవంతమైన మార్పులను ప్రస్తావిస్తూ.., సీడీఎస్ హోదా, సైనిక వ్యవహారాల విభాగం ఏర్పాటు గురించి చెప్పారు. ఇవి, త్రివిధ దళాల మధ్య సహకారాన్ని పెంచడంలో, ముఖ్యంగా శిక్షణ, సేకరణ, సంయుక్త ఆపరేషన్ల విషయంలో మైలురాళ్లుగా అభివర్ణించారు.
ఈ ఆర్థిక సంవత్సరంలో కోవిడ్-19 విసురుతున్న సవాళ్లను ఎదుర్కొంటూనే.., కార్యాచరణ, పరిపాలన, ఆధునీకరణ ప్రయత్నాల్లో భారత నౌకాదళం ముందడుగు వేస్తూనే ఉందని రక్షణ మంత్రి అన్నారు. ‘భారత్లో తయారీ’ అడుగులకు అనుగుణంగా చేపట్టిన ‘ఆత్మనిర్భర్ భారత్’ సాధనలో నౌకాదళ నిబద్ధతపై మాట్లాడిన శ్రీ రాజ్నాథ్ సింగ్, స్వదేశీకరణ ప్రక్రియలో నౌకాదళం ముందడుగులో ఉందని ప్రశంసించారు. ఇప్పటివరకు సాధించిన విజయాలను వేగవంతం చేయడం ముఖ్యమన్నారు. ఇటీవలే ప్రారంభించిన ఎన్ఐఐవో ను ఇందుకు ఉదాహరణగా రక్షణ మంత్రి సూచించారు. కీలకంగా దృష్టి సారించాల్సిన ప్రాంతాలు, వ్యూహాలు పటిష్టంగా ఉంటాయని విశ్వాసం వ్యక్తం చేశారు.
కార్యక్రమం ప్రారంభ సమయంలో, 'చీఫ్ ఆఫ్ నావల్ స్టాఫ్' అడ్మిరల్ కరంబీర్ సింగ్ రక్షణ మంత్రికి స్వాగతం పలికారు. కొవిడ్పై పోరాటం కోసం భారత నౌకాదళం రూపొందించిన ఆవిష్కరణల గురించి మంత్రికి వివరించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గత పదేళ్ళలో ఆర్ అండ్ డి మీద స్థూల వ్యయం పెరుగుదల
3 రెట్లు : కేంద్ర మంత్రి డాక్టర్ జితేంద్ర సింగ్
కార్పొరేట్ సామాజిక బాధ్యతకింద పరిశోధనలమీద ఖర్చుకు కార్పొరేట్ రంగానికి అనుమతి: డాక్టర్ జితేంద్ర సింగ్
గడిచిన పదేళ్ళ కాలంలో పరిశోధన, అభివృద్ధి మీద స్థూల వ్యయమ్ దాదాపు మూడు రెట్లు పెరిగిందని కేంద్ర శాస్త్ర సాంకేతికశాఖ సహాయ మంత్రి , ప్రధాని కార్యాలయ సహాయ మంత్రి, ప్రజా ఫిర్యాదులు, పెన్షన్లు, అణు విద్యుత్, అంతరిక్ష శాఖ సహాయ మంత్రి డాక్టర్ జితేంద్ర సింగ్ తెలియజేశారు.
లోక్ సభలో అడిగిన ఒక ప్రశ్నకు ఆయన ఈ రోజు ఈ మేరకు లిఖిత పూర్వక సమాధానమిచ్చారు. పరిశోధన, అభివృద్ధి మీద చేసే వ్యయాన్ని స్థూలజాతీయోత్పత్తిలో కొంత శాతంగా నిర్దేశించాలని ప్రభుత్వం యోచిస్తున్నట్టు చెప్పారు. కార్పొరేట్ రంగం పరిశోధన, అభివృద్ధి మీద పెట్టే ఖర్చును కార్పొరేట్ సామాజిక బాధ్యతగా పెట్టే ఖర్చుగా లెక్కించటానికి అవకాశం కల్పించామన్నారు. టెక్నాలజీ వ్యాపారపు ఇన్క్యుబేటర్లలోనూ, పరిశోధనలు చేపట్టే సంస్థలకు విరాళంగా, జాతీయ పరిశోధనా లేబరేటరీలకు విరాళంగా ఇచ్చినా వాటిని కార్పొరేట్ సామాజిక బాధ్య నిధులుగానే పరిగణిస్తామని మంత్రి వెల్లడించారు.
ప్రైవేట్ రంగం పరిశోధన, అభివృద్ధి మీద పెట్టుబడి పెట్టేలా ప్రభుత్వం అనేక చర్యలు తీసుకుంటున్నదన్నారు. ప్రైవేట్ రంగం ఆలా పెట్టుబడి పెట్టటానికి ప్రోత్సాహకాలు ఇవ్వటం, శాస్త్ర, సాంకేతిక, నవకల్పనలలో వ్యాపారాన్ని సులభతరం చేసే పనులకు ప్రోత్సాహమివ్వటం, కొనుగోళ్ళకు సులువైన మార్గాలు కల్పించటం, సహకార ఒప్పందాలకు మార్గాలు సుగమం చేయటం. ప్రభుత్వ-ప్రైవేత్ భాగస్వామ్యమ్ తదితర హైబ్రిడ్ విధానాలకు నిధులు సమకూర్చటం లాంటి ప్రభుత్వ చొరవలను ప్రస్తావించారు.
మహిళా, శిశు అభివృద్ధి మంత్రిత్వ శాఖ
డిజిటల్ మాధ్యమాల్లో మహిళలకు వేధింపులు
వివిధ సామాజిక మాధ్యమ వేదికలను దుర్వినియోగం చేయడం, మహిళల పట్ల నేరాలతో కూడిన సైబర్ నేరాల సంఘటనల కారణంగా ఎదురవుతున్న ముప్పు గురించి ప్రభుత్వానికి తెలుసు. ఇంటర్నెట్ త్వరితగతిన విస్తరిస్తూ ఉండడంతో పాటు అది అందరికీ అందుబాటులో ఉండడం వల్ల సైబర్ ప్రదేశంలో ఏ ప్రాంతం నుంచైనా తమ పేరు వెల్లడించాల్సిన పని లేకుండా ప్రజలు సమాచారం/ అప్లికేషన్లు సృష్టించి, పోస్ట్ చేసే అవకాశం కలుగుతోంది. చట్టాన్ని అమలుపరిచే బాధ్యత గల సంస్థలు ఇండియన్ పీనల్ కోడ్, సమాచార సాంకేతిక పరిజ్ఞాన చట్టం-2000, దానికి వర్తించే ఇతర చట్టాల కింద ఇలాంటి సైబర్ నేరాలపై దర్యాప్తు చేస్తున్నాయి.
బుధవారం రాజ్యసభకు సమర్పించిన లిఖితపూర్వక సమాధానంలో కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈ సమాచారం అందించారు.
విద్యుత్తు మంత్రిత్వ శాఖ
బొగ్గు ఆధారిత విద్యుత్ ఉత్పత్తి కేంద్రాల్లో బయోమాస్ వినియోగంపై జాతీయ మిషన్ నెలకొల్పాలని నిర్ణయించిన విధ్యుత్ మంత్రిత్వశాఖ
బొగ్గు ఆధారిత విద్యుత్ ఉత్పత్తి కేంద్రాల్లో జీవపదార్ధాల  వినియోగించే అంశాన్ని పరిశీలించడానికి జాతీయ మిషన్ ను నెలకొల్పాలని కేంద్ర విద్యుత్ మంత్రిత్వశాఖ నిర్ణయించింది. వ్యవసాయ వ్యర్ధాలను తగలబెట్టడం థర్మల్ విద్యుత్ ఉత్పత్తి కేంద్రాల నుంచి వెలువడుతున్న కర్బన ఉద్గారాల వల్ల కలుగుతున్న వాతావరణ కాలుష్యాన్ని తగ్గించి పర్యావరణాన్ని రక్షించడానికి ప్రభుత్వం ఈ నిర్ణయం తీసుకుంది. బొగ్గు ఆధారిత విద్యుత్ ఉత్పత్తి కేంద్రాల్లో బయోమాస్ ను ఉపయోగించడం వల్ల వాతావరణ కాలుష్యం తగ్గడంతో పాటు దేశంలో ఇంధన సరఫరా, స్వచ్ఛమైన ఇంధన వనరులను ఉపయోగంలోకి తేవాలన్న లక్ష్యం నెరవేరుతుంది.
బొగ్గు ఆధారిత విద్యుత్ ఉత్పత్తి కేంద్రాల్లో బయోమాస్ వినియోగంపై ఏర్పాటయ్యే జాతీయ మిషన్ ఈ కింది లక్ష్యాలతో పనిచేస్తుంది.
కర్బన విద్యుత్ కేంద్రాల్లో ప్రస్తుతం విద్యుత్ ఉత్పత్తి కేంద్రాల్లో 5%వరకు ఉన్న బయోమాస్ వాడకాన్ని సాధ్యమైనంతవరకు ఎక్కువ చేసి తటస్థ విద్యుత్ ఉత్పత్తిని ఎక్కువ చేయడం
బయోమాస్ గుళికల్లో సిలికా, ఆల్కలైస్ లను ఎక్కువగా వినియోగించి పనిచేసే బాయిలర్ లను అభివృద్ధి చేసే అంశంలో పరిశోధనా కార్యక్రమాలను చేపట్టడం
 విద్యుత్ ఉత్పత్తి కేంద్రాలకు బయోమాస్ గుళికలు, వ్యవసాయ వ్యర్ధాలను రవాణా చేసే అంశంలో ఎదురవుతున్న సమస్యలను తొలగించడం
 ఇతర ఇంధన పదార్థాలతో కలిపి బయోమాస్ ను వినియోగించే అంశంలో ఉన్న నియంత్రణలను పరిశీలించడం.
జాతీయ మిషన్ ను ఏవిధంగా రూపకల్పన చేయాలి, అది ఎలా పనిచేస్తుంది అన్న అంశాలకు తుదిరూపు ఇచ్చే అంశం పరిశీలనలో ఉంది. మిషన్ కోసం ఇంధనశాఖ కార్యదర్శి అధ్యక్షతన ఒక స్టీరింగ్ కమిటీ ఏర్పాటవుతుంది. దీనిలో విద్యుత్ ఉత్పత్తి రంగంతో సంబంధం ఉన్న పెట్రోలియం, సహజ వాయువు మంత్రిత్వ శాఖ , నూతన మరియు పునరుత్పాదక ఇంధన మంత్రిత్వ శాఖ  ప్రతినిధులతో సహా అన్ని వర్గాలకు చెందిన ప్రతినిధులు సభ్యులుగా ఉంటారు. సీఈఏ సభ్యుడు  ఎగ్జిక్యూటివ్ కమిటీ కి అధ్యక్షత వహిస్తారు. అవసరమైన మౌలిక ఇతర సౌకర్యాలను కల్పిస్తూ ప్రతిపాదిత జాతీయ మిషన్ ను ఏర్పాటు చేసే అంశంలో ఎన్టిపిసి కీలక పాత్ర పోషిస్తుంది. మిషన్లో సిఇఎ, ఎన్టిపిసి, డివిసి మరియు ఎన్ఎల్సి ఇతర సంస్థల నుంచి ఎంపిక చేసిన అధికారులు ఉంటారు. మిషన్ కాల పరిమితి అయిదు సంవత్సరాలుగా ఉంటుంది. మిషన్ లో భాగంగా కింది ఉప గ్రూపులను ఏర్పాటుచేయడం జరుగుతుంది.
 ఉప గ్రూప్ 1:బయోమాస్ లక్షణాలు / లక్షణాలపై పరిశోధన చేసే బాధ్యతను కలిగివుంటుంది.
 ఉప గ్రూప్ 2: బాయిలర్ రూపకల్పనలో పరిశోధనతో సహా సాంకేతిక వివరణ మరియు భద్రతా అంశాలను చేపట్టడం. పైలట్ ప్రాజెక్టును నిర్వహించడానికి అధిక మొత్తంలో బయోమాస్ను బొగ్గుతో కాల్చడానికి పైలట్ ప్రాజెక్టును నిర్వహించే బాధ్యతను స్వీకరిస్తుంది.
. ఉప గ్రూప్ 3: మిషన్ వ్యవధిలో మరియు సున్నితత్వ కార్యక్రమంలో సరఫరా సమస్యలనుపరిష్కరించే అంశానికి బాధ్యత వహిస్తుంది.
. ఉప గ్రూప్ 4: వ్యవసాయ-ఆధారిత బయోమాస్ గుళికలు మరియు మునిసిపల్ వ్యర్ధ  గుళికల పరీక్ష కోసం ప్రయోగశాలలు మరియు ధృవీకరణ సంస్థలను ఎంపిక చేసే బాధ్యతను కలిగి ఉంటుంది.
. ఉప గ్రూప్ 5: బొగ్గు ఆధారిత థర్మల్ పవర్ ప్లాంట్లలో బయోమాస్ వినియోగం దీనికి సంబంధించిన ఆర్ధిక అంశాలపై దృష్టి సారించి పనిచేస్తుంది.
నేషనల్ క్లీన్ ఎయిర్ ప్రోగ్రాం  లక్ష్యాల సాధనకు బయోమాస్పై ప్రతిపాదిత నేషనల్ మిషన్ కూడా దోహదం పడుతుంది.
రక్షణ మంత్రిత్వ శాఖ
నరేలా క్వారంటైన్ సెంటర్ కు సైన్యం మద్దతు
దేశంలో కోవిడ్ అనుమానితులకు ఆశ్రయం కల్పించి వైద్య పరీక్షలు నిర్వహిస్తున్న అతి పెద్ద కేంద్రాల్లో ఢిల్లీలోని నరేలా క్వారంటైన్ సెంటర్ ఒకటి. 2020 మార్చి నెల మధ్యలో ఢిల్లీ ప్రభుత్వం దీన్ని ఏర్పాటు చేసింది. ప్రారంభంలో పలు మిత్రదేశాల నుంచి భారత్ కు వచ్చిన 250 మంది విదేశీయులను ఈ కేంద్రంలో ఉంచారు. ఆ తర్వాత నిజాముద్దీన్ లో జరిగిన మర్కజ్ కు హాజరైన వెయ్యి మందిని కూడా ఉంచేందుకు అవకాశం కల్పిస్తూ ఈ వసతిని విస్తరించారు.
2020 ఏప్రిల్ 1వ తేదీ నుంచి నరేలా క్వారంటైన్ సెంటర్ లోని పౌర యంత్రాంగానికి సైన్యానికి చెందిన వైద్యులు, నర్సింగ్ సిబ్బంది సహకారం అందిస్తున్నారు. ఈ సెంటర్ నిర్వహణలో ఉన్న ఢిల్లీకి చెందిన ప్రభుత్వ వైద్యులు, వైద్య సిబ్బందికి పగలంతా విశ్రాంతి తీసుకుని రాత్రి వేళల్లో మాత్రమే రావడానికి అవకాశం కల్పించడం కోసం ఏప్రిల్ 16వ తేదీ నుంచి ఉదయం 8 గంటల నుంచి రాత్రి 8 గంటల వరకు ఈ కేంద్రం నిర్వహణ బాధ్యతను సైన్యం చేపట్టింది. సైన్యానికి చెందిన ఆరుగురు వైద్యులు, 18 మంది పారామెడికల్ సిబ్బంది సహా మొత్తం 40 మంది ఈ కేంద్రం ప్రాంగణంలోనే నివాసం ఉండడానికి స్వచ్ఛందంగా ముందుకు వచ్చారు.
సైన్యానికి చెందిన వైద్య సిబ్బంది అనుసరిస్తున్న వృత్తిపరమైన వైఖరి ఈ కేంద్రంలో ఉన్న వారి హృదయాలను ఆకట్టుకుంది. వారందరికీ నిర్వహించాల్సిన వైద్యపరమైన లాంఛనాలన్నీ తేలిగ్గా పూర్తి చేయడానికి సైన్యానికి చెందిన వైద్య బృందానికి వారంతా సానుకూలంగా స్పందిస్తూ ఎంతో సహకారం అందిస్తున్నారు. ప్రస్తుతం ఈ కేంద్రంలో మర్కజ్ కు హాజరైన వారిలో 932 మంది ఆశ్రయం పొందగా వారిలో 367 మందికి కోవిడ్ పరీక్షల్లో పాజిటివ్ వచ్చింది.
ఈ కేంద్రం మొత్తాన్ని సమర్థవంతంగా నిర్వహించడంలో పౌర యంత్రాంగం సహకారం అద్భుతంగా ఉంది. పౌరులందరి భద్రత కోసం జాతీయ స్థాయిలో జరుగుతున్న కరోనా కట్టడి పోరాటానికి సైన్యం సంకల్పశుద్ధి, చిత్తశుద్ధితో హృదయపూర్వకంగా సహకారాన్ని కొనసాగిస్తుంది.
(Visitor Counter : 203
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 196.86 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.32 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,96,86,41,625
|
|
అందుబాటులోని నిల్వలు
|
|
7,32,14,660
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 196.86 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.32 కోట్లకు పైగా  డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 195.08 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.09 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,95,08,40,825
|
|
అందుబాటులోని నిల్వలు
|
|
7,09,34,050
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 195.08 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.09 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
ఆదాయపన్ను అప్పిలేట్ ట్రిబ్యూనల్ కటక్ బెంచ్ ఆఫీసు, రెసిడెన్షియల్ కాంప్లెక్సును ప్రారంభించనున్న ప్రధానమంత్రి
ప్రధానమంత్రి శ్రీ నరేంద్రమోదీ, కటక్లో ఆదాయపన్ను అప్పిలేట్ ట్రిబ్యూనల్ ఆఫీసు, రెసిడెన్షియల్ కాంప్లెక్సు అత్యాధునిక భవన సముదాయానికి ప్రధానమంత్రి శ్రీ నరేంద్ర మోదీ నవంబర్ 11 వ తేదీ సాయంత్రం 4.30గంటలకు వీడియో కాన్ఫరెన్సు ద్వారా ప్రారంభోత్సవం చేయనున్నారు. కేంద్ర న్యాయశాఖ మంత్రి, కేంద్ర పెట్రోలియం శాఖ మంత్రి, ఒడిషా ముఖ్యమంత్రి, ఒరిస్సా హైకోర్టు ప్రధాన న్యాయమూర్తి, న్యాయమూర్తులు, పలువురు ఇతర ప్రముఖులు ఈ కార్యక్రమంలో పాల్గొంటారు. ఈ సందర్భంగా ఐటిఎటిపై ఈ కాఫీ టేబుల్బుక్ను విడుదల చేస్తారు.
ఆదాయపన్ను అప్పిలేట్ ట్రిబ్యూనల్ ను ఐటిఎటి అని కూడా అంటారు. ప్రత్యక్షపన్నుల రంగంలో ఇది ఒక కీలక చట్టబద్ధ సంస్థ . వాస్తవాల ఆధారంగా ఈ సంస్థ ఆదేశాలను తుది ఆదేశాలుగా అంగీకరిస్తారు. ప్రస్తుతం దీనికి జార్ఖండ్ హైకోర్టు, గుజరాత్ హైకోర్టు మాజీ న్యాయమూర్తి జస్టిస్  పి.పి.భట్ నాయకత్వం వహిస్తున్నారు. ఐటిఎటి ట్రిబ్యూనల్ 1941 జనవరి 25న ఏర్పడిన తొలి ట్రిబ్యూనల్.ఇది అన్నిట్రిబ్యూనళ్లకు తల్లి వంటిది. 1941లో మూడు బెంచ్లు ఢిల్లీ, బొంబాయి,కలకత్తాలతో ప్రారంభమై ప్రస్తుతం ఇది 63 బెంచ్లకు , 30నగరాలకు విస్తరించిన రెండు సర్క్యూట్ బెంచ్లకు ఇది ఎదిగింది.
కటక్ బెంచ్ ఐటిఎటి 1970 మే 23 నుంచి పనిచేయడం ప్రారంభించింది. ఈ కటక్ బెంచ్ పరిధి ఒడిషా మొత్తానికి వర్తిస్తుంది. 50 సంవత్సరాలపాటు ఇది అద్దె భవనంలో పనిచేస్తూ వచ్చింది. ఇప్పడు నూతనంగా నిర్మించిన ఐటిఎటి కటక్ ఆఫీసు, రెసిడెన్షియల్ భవనాలను 1.60 ఎకరాల ప్రాంగణంలో నిర్మించారు.దీనిని ఒడిషా రాష్ట్రప్రభుత్వం 2015లో ఉచితంగా ఈభూమిని కేటాయించింది. ఆఫీస్ కాంప్లెక్స్ నిర్మాణ విస్తీర్ణం 1938 చదరపు మీటర్లు.మూడు ఫ్లోర్లు. విశాలమైనకోర్టురూము, అత్యధునాతన రికార్డు రూము, బెంచ్ మెంబర్లకు సకల సదుపాయాలతో ఛాంబర్లు, లైబ్రరీరూము, అధునాతన సమావేశ మందిరం, కక్షిదారులకు తగినంత ప్రదేశం, న్యాయవాదులు, చార్టెడ్ అకౌంటెంట్లకు గది వంటి సదుపాయాలు ఇందులో ఉన్నాయి.
వ్యవసాయ మంత్రిత్వ శాఖ
రికార్డు స్థాయిలో 1278 సబ్సిడీ దరఖాస్తులను క్లియర్ చేసిన నేషనల్ హార్టికల్చర్ బోర్డు
- గత ఏడాది 357 మంది లబ్ధిదారులకు సబ్సిడీ విడుదల; దాదాపు 921 కొత్త ప్రాజెక్టులకు ఆమోదం
వ్యవసాయ, రైతు సంక్షేమ మంత్రిత్వ శాఖ పరిధిలోని స్వయంప్రతిపత్త సంస్థ నేషనల్ హార్టికల్చర్ బోర్డ్  దేశంలో హైటెక్ వాణిజ్య ఉద్యానవన సమగ్ర అభివృద్ధికి రికార్డు స్థాయిలో దాదాపు 1278 సబ్సిడీ దరఖాస్తులను క్లియర్ చేసింది. గత ఏడాది కాలంగా పంట కోత, కోల్డ్ చైన్ మౌలిక సదుపాయాలకు తగిన ప్రోత్సాహానికి సంబంధించిన పలు దరఖాస్తులు ఎన్హెచ్బీ క్లియర్ చేసిన వాటిలో ఉన్నాయి. ఇవి గత కొంత కాలంగా పెండింగ్లో ఉంటూ వస్తున్నాయి. కేంద్ర వ్యవసాయ, రైతు సంక్షేమ శాఖ మంత్రి, బోర్డు అధ్యక్షుడు శ్రీ నరేంద్ర సింగ్ తోమర్ నాయకత్వంలో ఈ ప్రశంసనీయమైన పనిని పూర్తి చేయడానికి ఎన్హెచ్బీ బృందం వినూత్న ప్రచారరీతిలో పనిచేసింది. కేంద్ర వ్యవసాయ, రైతు సంక్షేమ మంత్రిత్వ శాఖ కార్యదర్శి, మేనేజింగ్ కమిటీ చైర్మన్ శ్రీ సంజయ్ అగర్వాల్ పురోగతిపై క్రమం తప్పకుండా నిఘా పెట్టి ఎన్హెచ్బీ అధికారులకు నిరంతరం మార్గనిర్దేశం చేశారు. మంత్రిత్వ శాఖ యొక్క ప్రత్యక్ష పర్యవేక్షణలో, ఈ పథకం మార్గదర్శకం, డాక్యుమెంటేషన్ కొత్త అనువర్తనాల యొక్క ప్రాసెసింగ్ ప్రక్రియను సరళీకృతం చేయడం ద్వారా.. వ్యాపారం సులభతరం చేయడానికి ఎన్హెచ్బీ చాలా చర్యలు తీసుకుంది. గడిచిన ఏడాది కాలంలో 357 మంది లబ్ధిదారులకు సబ్సిడీ విడుదల చేయగా.. 921 కొత్త ప్రాజెక్టులకు ఆమోదం లభించింది. దేశ ఉద్యానవన రంగంలో పంటకోత, కోల్డ్ చైన్ మౌలిక సదుపాయాల ఏర్పాటుకు రూ.2.00 కోట్ల వరకు రుణం కోసం క్రెడిట్ గ్యారెంటీ కవరేజ్తో రుణంపై 3% వడ్డీని సమర్పించడం ద్వారా రైతులు మరియు పారిశ్రామికవేత్తలను ప్రోత్సహించడానికి వ్యవసాయ, రైతు సంక్షేమ మంత్రిత్వ శాఖ యొక్క అగ్రి ఇన్ఫ్రాస్ట్రక్చర్ ఫండ్ పథకంతో ఎన్హెచ్బీ సంస్థ తన బ్యాక్ ఎండ్ క్యాపిటల్ ఇన్వెస్ట్మెంట్ సబ్సిడీ పథకాలను అగ్రి ఇన్ఫ్రాస్ట్రక్చర్ ఫండ్తో కలపడానికి తగిన వీలు కల్పించింది. ఎన్హెచ్బీ బ్యాక్ ఎండ్ క్యాపిటల్ ఇన్వెస్ట్మెంట్ సబ్సిడీ పథకాలను ప్రైవేటు రంగం నుండి ఉద్యానవన రంగంలోకి భారీ పెట్టుబడులను ఆకర్షించడమే కాక, దేశంలో ఖర్చుతో కూడుకున్న గ్రీన్హౌస్, కోల్డ్ చైన్ టెక్నాలజీల స్వదేశీకరణలో కూడా ఇందులో కీలకమైనవి. ఎన్హెచ్బీ పథకాలు వాణిజ్యపరంగా ముఖ్యమైన పుష్పాలు, అధిక-విలువైన కూరగాయలు పలు రకాల పంటల కొరకు రక్షిత సాగులో ఎక్కువ ప్రాంతాన్ని స్థాపించగలిగాయి. దేశంలో గణనీయమైన కోల్డ్ స్టోరేజ్ సామర్థ్యం కూడా ఉన్నాయి. ఎన్హెచ్బీ యొక్క ఆర్థిక సహాయంతో, హైటెక్ వాణిజ్య ఉద్యానవనంలో దాదాపుగా 2210 ఎకరాల అదనపు విస్తీర్ణంలో ఉన్న బహిరంగ, రక్షిత పంటలను ఉద్యానవన పరిధిలోకి తీసుకురాబడింది. ఎన్హెచ్బీ కోల్డ్ స్టోరేజ్ స్కీమ్ కింద 1.15 లక్షల మెట్రిక్ టన్నుల అదనపు కోల్డ్ స్టోరేజ్ సామర్థ్యం సృష్టించబడింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 202.42 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.90 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,02,42,52,325
|
|
అందుబాటులోని నిల్వలు
|
|
4,90,23,790
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 202.42 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 4.90 కోట్లకు పైగా  డోసులు అందుబాటులో ఉన్నాయి.
పర్యటక మంత్రిత్వ శాఖ
'దేఖో అప్నా దేశ్' లోగో తయారీ పోటీని ప్రారంభించిన భారత పర్యాటక శాఖ
విజేతతోపాటు మరొకరికి దేశంలో ఎక్కడైనా పర్యటించాల హాలిడే ప్యాకేజీ
ఐదు రాత్రులు, ఆరు పగళ్లు వరకు అన్ని సదుపాయాలు ఉచితం
భారత పర్యాటక మంత్రిత్వ శాఖ, 'దేఖో అప్నా దేశ్' లోగో తయారీ పోటీని నిర్వహిస్తోంది. దేశ ప్రజల నుంచి వచ్చే సృజనాత్మక ఆలోచనల ద్వారా, 'దేఖో అప్నా దేశ్' కార్యక్రమానికి ఒక గుర్తింపు చిహ్నం  ఉండాలన్నది ఈ పోటీ ఉద్దేశం.
మైగవ్ ఫ్లాట్ఫామ్ కింద, 'దేఖో అప్నా దేశ్' కార్యక్రమాన్ని భారత పర్యాటక శాఖ మంత్రి  శ్రీ ప్రహ్లాద్ సింగ్ పటేల్ 2020 జనవరి 24న కోణార్క్లో ప్రారంభించారు. ఆగస్టు 15, 2019న స్వాతంత్ర్య దినోత్సవం సందర్భంగా ప్రధాని శ్రీ నరేంద్రమోదీ చేసిన ప్రసంగం ఆధారంగా 'దేఖో అప్నా దేశ్' కార్యక్రమాన్ని పర్యాటక శాఖ రూపొందించింది. 2022 ఏడాది కల్లా ప్రతి పౌరుడు కనీసం 15 పర్యాటక ప్రదేశాలను సందర్శించాలని ఆనాటి ప్రసంగంలో ప్రధాని కోరారు. దీనివల్ల దేశీయ పర్యాటకం పెరుగుతుందని, స్థానిక ఆర్థిక వ్యవస్థ బలోపేతమవుతుందని చెప్పారు. ఆ ప్రసంగం ఆధారంగా కేంద్ర పర్యాటక శాఖ చొరవ తీసుకుని, 'దేఖో అప్నా దేశ్' కార్యక్రమాన్ని రూపొందించింది.
కరోనా వైరస్ వ్యాప్తిని అరికట్టి లాక్డౌన్ ఎత్తివేశాక, అంతర్జాతీయ పర్యాటకం కంటే దేశీయ పర్యాటకం వేగంగా కోలుకుంటుందన్నది వాస్తవం. దేశీయ పర్యాటక సామర్థ్యంపై దృష్టి సారించడం, స్వదేశాన్ని అన్వేషించేలా పౌరులను ప్రోత్సహించడం, దేశ సరిహద్దుల లోపలే ప్రజలు తమ విరామాలను గడపేలా చేయడం వంటివి భారతదేశ విజయ వ్యూహాలు కాబోతున్నాయి.
పర్యాటక రంగం, ప్రేక్షకులతో అనుబంధం కొనసాగింపుగా, లాక్డౌన్ సమయంలో కేంద్ర పర్యాటక శాఖ 'దేఖో అప్నా దేశ్' థీమ్తో వెబినార్స్ నిర్వహిస్తోంది. దేశంలోని సందర్శనీయ స్థలాల గురించి చెప్పి ప్రజల్లో అవగాహన, పర్యాటకాన్ని పెంచడం; ఎక్కువమందికి తెలియని పర్యాటక ప్రాంతాలను వెలుగులోకి తేవడం, ప్రముఖ పర్యాటక ప్రాంతాల్లో ప్రజలకు తెలియని కొత్త కోణాలను తెలియజెప్పడం 'దేఖో అప్నా దేశ్' వెబినార్ సిరీస్ ఉద్దేశం.
'దేఖో అప్నా దేశ్' లోగో తయారీ పోటీ మైగవ్ ఫ్లాట్ఫాం కింద ప్రస్తుతం కొనసాగుతోంది. ఆ లింక్:
https://www.mygov.in/task/dekho-apna-desh-logo-design-contest/
'దేఖో అప్నా దేశ్' లోగో తయారీ పోటీ విజేతతోపాటు మరొకరికి దేశంలోని ఏ పర్యాటక ప్రాంతంలోనైనా పర్యటించేలా హాలిడే ప్యాకేజీని అందిస్తారు. ఐదు రాత్రులు, ఆరు పగళ్లు వరకు అన్ని సదుపాయాలు ఉచితంగా కల్పిస్తారు. ఈ పోటీ నిబంధనలు మరియు షరతులు MyGov.in లో చూడవచ్చు.
(Visitor Counter : 240
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ప్రయోగశాలలో మానవ ఊపిరితిత్తుల పైపొర కణజాలంలో కరోనా వైరస్ వృద్ధి
కొవిడ్-19 విరుగుడు ఔషధాలు, వాక్సిన్ల పరీక్షలకు ఉపయోగకరం
బెంగళూరు పరిశోధన సంస్థతో సీసీఎంబీ ఒప్పందం
కొవిడ్-19పై పరిశోధనలు చేపట్టడానికి హైదరాబాద్లోని సెంటర్ ఫర్ సెల్యులర్ అండ్ మాలిక్యులర్ బయాలజీ , బెంగళూరుకు చెందిన ఐస్టెమ్ రీసెర్చ్ ప్రైవేట్ లిమిటెడ్ సంస్థతో ఒప్పందం కుదుర్చుకుంది. మానవ కణజాలంలో కరోనా వైరస్ పెరిగేలా ఈ పరిశోధన సంస్థలు ప్రయత్నిస్తాయి. ప్రయోగశాలలో వైరస్ విరుగుడు ఔషధాలు, వాక్సిన్ల పరీక్షలకు ఇది ఉపయోగకరంగా మారుతుంది.
యాంటీ కొవిడ్ స్క్రీనింగ్  ఫ్లాట్ఫామ్లో భాగంగా, ఐస్టెమ్ సంస్థకు చెందిన మానవ ఊపిరితిత్తుల పైపొర కణజాల వృద్ధి వ్యవస్థను శాస్త్రవేత్తల బృందం ఉపయోగించుకుంటుంది. ప్రయోగశాలలో ఔషధాలను పరీక్షించడానికి సహేతుక ఆధారాన్ని ఏర్పాటు చేయాలనే ఉద్దేశంతో, వైరస్ పరమాణు నిర్మాణం, వ్యాధి లక్షణాలను ఆ బృందం అంచనా వేస్తుందని సీసీఎంబీ శాస్త్రవేత్తలు వెల్లడించారు.
"మానవ శరీరం వెలుపల వైరస్ను పెంపొందించడం సాంకేతికపరమైన సవాలు. దానిని అధిగమించాలి. వైరస్ సోకి, వృద్ధి చెందడంలో ACE2 రెసిప్టర్, ఇతర జన్యువులు ముఖ్య నిర్ణాయకాలని ఐస్టెమ్ కణజాల వృద్ధి వ్యవస్థ వెల్లడించింది. ఊహించిన విధంగా వైరస్ వృద్ధి చెంది; ఔషధ పరీక్షలు, వ్యాక్సిన్ల అభివృద్ధి వ్యూహాలను రూపొందిచడానికి డా.కృష్ణన్ హసన్ నేతృత్వంలోని సీసీఎంబీ బృందానికి ఈ వ్యవస్థ సహకరిస్తుందని ఆశాభావంతో
ఉన్నా"మని సీసీఎంబీ డైరెక్టర్ రాకేశ్ మిత్ర వెల్లడించారు.
సెల్యులర్ మరియు మాలిక్యులర్ బయాలజీలో అత్యాధునిక పరిశోధనలు చేసే సీసీఎంబీ, కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ కు చెందిన ముఖ్య ప్రయోగశాల. ఐస్టెమ్ రీసెర్ట్ ప్రైవేట్ లిమిటెడ్, బెంగళూరుకు చెందిన సెంటర్ ఫర్ సెల్యూలర్ మరియు మాలెక్యులర్ ప్లాట్ఫామ్స్ కు చెందిన అంకుర సంస్థ. ఇది కణజాల వృద్ధికి సంబంధించిన పరిశోధనలు చేస్తుంది.
కొవిడ్-19 ప్రయోగాలను సీసీఎంబీ విజయవంతంగా ముందుకు తీసుకెళుతుందని ఐస్టెమ్ సంస్థ సీఈవో డా.జోగిన్ దేశాయ్ ఆశాభావం వ్యక్తం చేశారు. ఏసీఎస్ ఫ్లాట్ఫామ్ను డా.రాజశ్రీ పాల్ అభివృద్ధి చేశారని, కణజాల వృద్ధి, వ్యాధి పరీక్షల్లో తమ సామర్థ్యానికి అది నిదర్శనమని అన్నారు. ఈ ప్రయోగాల ప్రయోజనాలను ప్రజలకు అందించేందుకు ఐస్టెమ్ పనిచేస్తున్నట్లు తెలిపారు.
(కీ వర్డ్స్
ఈశాన్య ప్రాంత అభివృద్ధి మంత్రిత్వ శాఖ
కేంద్ర ఈశాన్య ప్రాంత అభివృద్ధి శాఖలో రాజ్యాంగ దినోత్సవం నిర్వహణ
రాజ్యాంగ దినోత్సవం సందర్భంగా కేంద్ర ఈశాన్య ప్రాంత అభివృద్ధి శాఖ రోజంతా వరకు వేడుకలు ఏర్పాటు చేసింది.
హిందీ, ఆంగ్లంలో రాజ్యాంగ పీఠిక పఠనంతో వేడుక ప్రారంభమైంది.
ఈ సంవత్సరం రాజ్యాంగ దినోత్సవంలో, "భారతదేశం - ప్రజాస్వామ్యానికి జనని / भारत लोक तन्त्र की जननी" పేరిట నినాదాల రాత పోటీని నిర్వహించారు.
ఈ పోటీ తర్వాత, భారత రాజ్యాంగం గురించి మంత్రిత్వ శాఖ అధికారులు పరస్పర చర్చలు జరిపారు.
భారతదేశం, భారత రాజ్యాంగం అంశాల మీద మంత్రిత్వ శాఖ ఒక క్విజ్ కూడా నిర్వహించింది. ఈ వేడుకల్లో అధికారులు, సిబ్బంది అందరూ చురుగ్గా పాల్గొన్నారు.
ఈశాన్య ప్రాంత అభివృద్ధి మంత్రిత్వ శాఖ ప్రాంగణంలో పోస్టర్లను ప్రదర్శించారు.